Οι προϋπολογισμοί στις ελληνικές επιχειρήσεις ως όργανο διοίκησης και λήψης αποφάσεων:
Creators: name: Σακκά, Παναγιώτα Φωτίου
Publisher: name: Aristotle University of Thessaloniki
Year: 2010
Subjects: Διοικητική λογιστική
Προϋπολογισμοί
Πίνακας ισορροπημένης στοχοθεσίας
Managerial accounting
Budgets
Balanced scorecard BSC

description: Μέσα στο σύγχρονο, ευμετάβλητο, οικονομικό περιβάλλον η ανάγκη των επιχειρήσεων για αποδοτική διοίκηση και λήψη ορθών και εγκαίρων επιχειρηματικών αποφάσεων προβάλλει πιο επιτακτική από ποτέ. Οι προϋπολογισμοί ανέκαθεν αποτελούσαν ένα ισχυρό εργαλείο στα χέρια της διοίκησης που εκπληρώνει τους παραπάνω σκοπούς. Ωστόσο, τα τελευταία χρόνια επικρατεί ένα κλίμα έντονης αμφισβήτησης και κριτικής γύρω από την αποτελεσματικότητά τους, που σε πολλές περιπτώσεις εκδηλώνεται με τάσεις εγκατάλειψής τους. Η παρούσα μελέτη έχει στόχο να διερευνήσει, μέσα από μια πρωτογενή έρευνα σε 67 επιχειρήσεις, την κατάσταση που επικρατεί αναφορικά με τη χρήση των προϋπολογισμών στην Ελλάδα και να συγκρίνει τα αποτελέσματα με αυτά άλλων ερευνών που διεξήχθησαν στο εξωτερικό. Παράγοντες όπως η χρησιμότητα των προϋπολογισμών, οι θετικές και αρνητικές συνέπειές τους στη συμπεριφορά, η ικανοποίηση από τη χρήση τους, τα εμπόδια που συναντώνται κατά τη διάρκεια της προετοιμασίας τους αλλά και η παράλληλη χρήση σύγχρονων τεχνικών με στόχο καλύτερα αποτελέσματα, αποτελούν κεντρικά σημεία της έρευνας. Σύμφωνα με τα αποτελέσματα διαπιστώθηκε ότι οι ελληνικές επιχειρήσεις χρησιμοποιούν τους προϋπολογισμούς σε μεγάλη έκταση και για διαφορετικούς σκοπούς (π.χ. κατανομή πόρων, λειτουργικός έλεγχος, στρατηγικός σχεδιασμός κ.α.). Η πλειοψηφία των επιχειρήσεων δηλώνει ικανοποιημένη από τις πρακτικές προϋπολογισμού που εφαρμόζει ωστόσο, παραδέχεται την ύπαρξη ορισμένων εμποδίων κατά τη διαδικασία προετοιμασίας τους όπως οικονομικές αλλαγές, αλλαγές στα κόστη και έλλειψη πόρων. Τέλος, διαπιστώθηκε πως η χρήση εναλλακτικών-συμπληρωματικών μεθόδων, με εξαίρεση αυτή της κοστολόγησης βάσει δραστηριοτήτων (ABC) αλλά και της συγκριτικής αξιολόγησης (Benchmarking), δεν είναι ιδιαίτερα διαδεδομένη μεταξύ των ελληνικών επιχειρήσεων. Τα παραπάνω αποτελέσματα συμφωνούν σε μεγάλο βαθμό με εκείνα από ξένες έρευνες. Έτσι, μπορούμε να εξάγουμε το συμπέρασμα ότι οι προϋπολογισμοί παραμένουν αναπόσπαστο κομμάτι της λειτουργίας και του προγραμματισμού των επιχειρήσεων παρά τις τυχόν αδυναμίες τους και την έντονη κριτική που δέχονται.
description: Given the changeable, economic environment the need of the contemporary enterprises for efficient management as well as right and timely decision making is more imperative than ever before. Budgets have always been powerful management tools that fulfill the above goals. However, in the past few years there has been a climate of acute contestation and criticism on their effectiveness that in many cases has been expressed with a tendency for their abandonment. The present study aims to investigate, through a primary research in 67 enterprises, the prevailed situation in regard to the use of budgets in Greece and to compare the results with those of other researches that were carried out abroad. Factors such as the usefulness of budgets, their positive and negative behavioral consequences, the satisfaction from their use, the obstacles that are met during their preparation as well as the parallel use of modern managerial tools, which aims at the achievement of better results, constitute central points of the research. According to the results it was found that the Greek enterprises use the budgets in a great extent and for different purposes (e.g. resource allocation, operational control, strategic planning, etc.). The majority of the enterprises declare that they are satisfied from the budgeting practices that they use. However, they admit the existence of certain obstacles during the process of preparation such as economic changes, changes in the costs and lack of resources. Finally, it was found that the use of alternative-additional methods is not particularly widespread among the Greek enterprises, with the exception of that of Activity-Based Costing (ABC) and Benchmarking. The above results are consistent to a great degree with those of foreign studies. Thus, we can draw the conclusion that budgets still remain an integral part of both the operation and planning of the enterprises around the world despite their possible weaknesses and the intense criticism they face.